Avis juridique important

|

31998D0484

98/484/EY: Neuvoston päätös, tehty 20 päivänä heinäkuuta 1998, Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 1998 ja 27 päivän helmikuuta 2001 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona Euroopan yhteisön ja Komorien islamilaisen liittotasavallan välillä

Virallinen lehti nro L 217 , 05/08/1998 s. 0027 - 0028

NEUVOSTON PÄÄTÖS,tehty 20 päivänä heinäkuuta 1998,Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 1998 ja 27 päivän helmikuuta 2001 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona Euroopan yhteisön ja Komorien islamilaisen liittotasavallan välillä (98/484/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan talousyhteisön ja Komorien islamilaisen liittotasavallan Komorien edustalla harjoitettavaa kalastusta koskevan sopimuksen ja erityisesti sen 12 artiklan (1),ottaa huomioon komission ehdotuksen,sekä katsoo, ettämainitun sopimuksen 12 artiklan mukaisesti yhteisö ja Komorien islamilainen tasavalta ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä,näiden neuvottelujen tuloksena parafoitiin uusi pöytäkirja 27 päivänä helmikuuta 1998,tämän pöytäkirjan perusteella yhteisön kalastajilla on kalastusmahdollisuudet Komorien islamilaisen liittotasavallan suvereniteettiin tai lainkäyttövaltaan kuuluvilla vesillä 28 päivän helmikuuta 1998 ja 27 päivän helmikuuta 2001 välisenä aikana,on välttämätöntä, että uutta pöytäkirjaa sovelletaan mahdollisimman pian sen varmistamiseksi, että yhteisön alukset aloittavat nopeasti uudelleen kalastustoiminnan; tämän vuoksi osapuolet ovat parafoineet kirjeenvaihtona tehdyn sopimuksen, jossa säädetään parafoidun pöytäkirjan soveltamisesta väliaikaisesti 28 päivästä helmikuuta 1998,olisi hyväksyttävä tämä kirjeenvaihtona tehty sopimus, jollei perustamissopimuksen 43 artiklan mukaisesta lopullisesta päätöksestä muuta johdu, jaon aiheellista vahvistaa kalastusmahdollisuuksien jakoperusteet jäsenvaltioiden välillä kalastussopimuksessa määrättyjen perinteisten kalastusmahdollisuuksien perusteella,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 1998 ja 27 päivän helmikuuta 2001 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus.Kirjeenvaihtona tehdyn sopimuksen ja pöytäkirjan teksti on tämän päätöksen liitteenä.2 artikla Jaetaan pöytäkirjassa vahvistetut kalastusmahdollisuudet jäsenvaltioiden kesken seuraavasti:a) nuottaa käyttävät tonnikala-alukset:>TAULUKON PAIKKA>b) pintasiima-alukset:>TAULUKON PAIKKA>Jos jonkin jäsenvaltion lisenssihakemukset eivät täytä pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 20 päivänä heinäkuuta 1998.Neuvoston puolestaW. MOLTERERPuheenjohtaja(1) EYVL L 137, 2.6.1988, s. 19


title: 2005/519/EY: Neuvoston päätös, tehty 22 päivänä marraskuuta 2004, Euroopan yhteisön ja Kroatian välisen Kroatian yhteisön ohjelmiin osallistumista koskevista yleisperiaatteista tehdyn puitesopimuksen allekirjoittamisesta

text:
               22.7.2005

               FI

               Euroopan unionin virallinen lehti

               L 192/15

         NEUVOSTON PÄÄTÖS,
   tehty 22 päivänä marraskuuta 2004,
   Euroopan yhteisön ja Kroatian välisen Kroatian yhteisön ohjelmiin osallistumista koskevista yleisperiaatteista tehdyn puitesopimuksen allekirjoittamisesta
   (2005/519/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 13, 71, 80, 95, 127, 137, 149, 150, 151, 152, 153, 157, 166, 175, 280 ja 308 artiklan yhdessä 300 artiklan 2 kohdan ensimmäisen alakohdan toisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)(2)

               Komissio on neuvotellut yhteisön puolesta Kroatian yhteisön ohjelmiin osallistumista koskevista yleisperiaatteista tehdyn puitesopimuksen Kroatian kanssa.Olisi allekirjoitettava kyseinen 30 päivänä heinäkuuta 2004 parafoitu sopimus sillä edellytyksellä, että sopimus tehdään myöhemmin,

         ON PÄÄTTÄNYT SEURAAVAA:
   Ainoa artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa Euroopan yhteisön ja Kroatian tasavallan välinen puitesopimus Kroatian tasavallan yhteisön ohjelmiin osallistumista koskevista yleisperiaatteista Euroopan yhteisön puolesta, sillä edellytyksellä, että sopimus tehdään myöhemmin.

      Tehty Brysselissä 22 päivänä marraskuuta 2004.

            Neuvoston puolesta

            Puheenjohtaja

         B. R. BOT

   Euroopan yhteisön ja Kroatian tasavallan välinen
   PUITESOPIMUS
   Kroatian tasavallan yhteisön ohjelmiin osallistumista koskevista yleisperiaatteista
   EUROOPAN YHTEISÖ, jäljempänä ”yhteisö”,
   sekä
   KROATIAN TASAVALTA, jäljempänä ”Kroatia”,
   yhdessä jäljempänä ”sopimuspuolet”, jotka
   KATSOVAT SEURAAVAA:

               (1)

               Euroopan yhteisöjen ja niiden jäsenvaltioiden sekä Kroatian tasavallan välinen vakautus- ja assosiaatiosopimus allekirjoitettiin 29 päivänä lokakuuta 2001.

               (2)

               Kööpenhaminassa joulukuussa 2002 kokoontunut Eurooppa-neuvosto vahvisti Länsi-Balkanin maiden tavoitteen lähentyä Eurooppaa mahdollisina hakijamaina ja korosti haluavansa päättäväisesti tukea kyseisten maiden pyrkimyksiä lähentyä Euroopan unionia.

               (3)

               Thessalonikissa kesäkuussa 2003 kokoontunut Eurooppa-neuvosto ilmoitti, että vakautus- ja assosiaatioprosessi toimii jatkossakin Euroopan unioniin yhdentymisen kehyksenä Länsi-Balkanin maille niiden koko liittymisprosessin ajan, ja vahvisti asiaa koskevan toimintasuunnitelman (Länsi-Balkania koskeva Thessalonikin toimintasuunnitelma: kohti yhdentyvää Eurooppaa), jonka tavoitteena on edelleen vahvistaa Euroopan unionin ja Länsi-Balkanin erityissuhteita laajentumiskokemuksiin pohjautuen.

               (4)

               Thessalonikin toimintasuunnitelmassa kehotettiin Länsi-Balkanin maita osallistumaan yhteisön ohjelmiin ja elinten toimintaan ehdokasvaltioiden osallistumista koskevien periaatteiden mukaisesti. Sen tavoitteena on tehdä EU:n politiikat ja toimintamenetelmät tutuiksi kyseessä oleville maille ja niiden kansalaisille ja siten kiinnittää ne tiiviimmin Euroopan unioniin sekä edistää niiden valmistautumista yhdentymään Euroopan unioniin.

               (5)

               Kesäkuun 17 ja 18 päivänä 2004 kokoontunut Eurooppa-neuvosto päätti, että Kroatia on ehdokasmaa ja että sen liittymisprosessi tulisi saattaa alkuun. Se päätti tältä osin kutsua koolle kahdenvälisen hallitustenvälisen konferenssin Kroatian kanssa alkuvuodesta 2005 neuvottelujen aloittamiseksi.

               (6)

               Kroatia on ilmaissut halunsa osallistua useisiin yhteisön ohjelmiin.

               (7)

               Erityisehdot, jotka koskevat Kroatian osallistumista kuhunkin yhteisön ohjelmaan, sekä sen rahoitusosuus olisi määriteltävä yhteisön puolesta toimivan Euroopan yhteisöjen komission ja Kroatian hallituksen välisellä sopimuksella,

         OVAT SOPINEET SEURAAVAA:
   1 artikla
   Kroatia voi osallistua seuraaviin yhteisön ohjelmiin:

               1.

               Liitteessä mainitut meneillään olevat yhteisön ohjelmat, joihin Kroatian on mahdollista osallistua heti, kun tämä sopimus, jäljempänä ”sopimus”, tulee voimaan.

               2.

               Sopimuksen voimaantulon jälkeen perustetut tai uusitut yhteisön ohjelmat, joihin sisältyy Kroatian osallistumista ennakoiva lauseke.

         2 artikla
   Kroatian on maksettava Euroopan unionin talousarvioon rahoitusosuus, joka perustuu sen osallistumiseen kuhunkin ohjelmaan.
   3 artikla
   Kroatian edustajat voivat osallistua tarkkailijoina Kroatiaa koskevien asioiden käsittelyyn hallintokomiteoissa, jotka vastaavat sellaisten ohjelmien seurannasta, joiden rahoitukseen Kroatia osallistuu.
   4 artikla
   Kroatian osallistujien esittämiin hankkeisiin ja aloitteisiin sovelletaan mahdollisimman laajasti asianomaisia ohjelmia koskevia samoja edellytyksiä, sääntöjä ja menettelyjä kuin jäsenvaltioihin.
   5 artikla
   Kroatian osallistumista kuhunkin erityiseen ohjelmaan koskevat erityisehdot sekä etenkin sen maksettavaksi tuleva rahoitusosuus määritellään yhteisön puolesta toimivan komission ja Kroatian välisellä yhteisymmärryspöytäkirjana tehdyllä sopimuksella.
   Jos Kroatia hakee yhteisön ulkoista apua Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000, sellaisena kuin se on muutettuna 10 päivänä joulukuuta 2001 annetulla asetuksella (EY) N:o 2415/2001, mukaisesti tai samanlaisten myöhemmin mahdollisesti annettavien asetusten mukaisesti, jotka koskevat Kroatialle annettavaa yhteisön ulkoista apua, Kroatian yhteisön avun käyttöä koskevat ehdot määritellään rahoitussopimuksessa.
   6 artikla
   Yhteisymmärryspöytäkirjassa määrätään yhteisön varainhoitoasetuksen mukaisesti, että varainhoidon valvonnan tai tilintarkastuksen suorittavat tai niitä valvovat Euroopan komissio, OLAF (Euroopan petostentorjuntavirasto) ja Euroopan yhteisöjen tilintarkastustuomioistuin.
   Varainhoidon valvonnasta ja tilien tarkastuksesta, hallinnollisista toimenpiteistä ja seuraamuksista sekä perinnästä annetaan yksityiskohtaiset määräykset, joiden nojalla Euroopan komissiolle, petostentorjuntavirastolle ja tilintarkastustuomioistuimelle myönnetään oikeudet, jotka vastaavat näillä toimielimillä yhteisöön sijoittautuneiden edunsaajien tai toimeksisaajien osalta olevia oikeuksia.
   7 artikla
   Sopimus on voimassa määräämättömän ajan.
   Kumpi tahansa sopimuspuoli voi irtisanoa tämän sopimuksen kirjallisella ilmoituksella toiselle sopimuspuolelle. Tämän sopimuksen soveltaminen päättyy kuuden kuukauden kuluttua tällaisen ilmoituksen tekemisestä.
   8 artikla
   Viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi molemmat sopimuspuolet voivat tarkastella sopimuksen soveltamista Kroatian tosiasiallisen yhteen tai useampaan yhteisön ohjelmaan osallistumisen perusteella.
   9 artikla
   Sopimusta sovelletaan alueisiin, joihin sovelletaan Euroopan yhteisön perustamissopimusta mainitussa perustamissopimuksessa määrättyjen edellytysten mukaisesti, sekä Kroatian alueeseen.
   10 artikla
   Sopimus tulee voimaan päivänä, jona vastaanotetaan viimeinen diplomaattiyhteyksien kautta lähetetty kirjallinen ilmoitus, jossa kumpikin sopimuspuoli ilmoittaa toiselle tämän sopimuksen voimaantuloa koskevien menettelyjensä saattamisesta päätökseen.
   11 artikla
   1.   Sopimus laaditaan kahtena kappaleena englannin, espanjan, hollannin, italian, kreikan, latvian, liettuan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja kroatian kielellä.
   2.   Heti kun Euroopan unionin toimielimet ovat velvollisia julkaisemaan kaikki viralliset asiakirjat Euroopan unionin virallisessa lehdessä maltan kielellä, sopimus laaditaan kahtena kappaleena myös maltan kielellä.
   3.   Tekstin jokainen kielitoisinto on yhtä todistusvoimainen.
   12 artikla
   Puitesopimus liitteineen lisätään vakautus- ja assosiaatiosopimukseen pöytäkirjana ja se on erottamaton osa kyseistä sopimusta.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Sastavljeno u Bruxellesu, dana dvadeset drugoga studenoga godine dvije tisuće četvrte.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Za Europsku zajednicu

         Za Vladu Republike Hrvatske

   LIITE
   LUETTELO 1 ARTIKLASSA TARKOITETUISTA YHTEISÖN MENEILLÄÄN OLEVISTA OHJELMISTA

               —

               Syrjinnän torjuminen (2001–2006) (1)

               —

               Sosiaalisen syrjäytymisen torjunta (2002–2006) (2)

               —

               Yhteisön toiminta kuluttajapolitiikan tukemiseksi (2004–2007) (3)

               —

               Yhteisön toimintaohjelma Euroopan laajuisesti toimivien koulutusalan organisaatioiden sekä alan yksittäistoimien tukemiseksi (2004–2006) (4)

               —

               Yhteisön toimintaohjelma unionin aktiivisen kansalaisuuden edistämiseksi (2004–2006) (5)

               —

               Yhteisön kansanterveysalan toimintaohjelma (2003–2008) (6)

               —

               Kulttuuri 2000 (2000–2006) (7)

               —

               Tulli (2003–2007) (8)

               —

               Daphne II (2004–2008) (9)

               —

               eContent Plus (2004–2008) (10)

               —

               eLearning (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               Naisten ja miesten tasa-arvo (2001–2006) (14)

               —

               Herkules (2004–2006) (15)

               —

               Älykäs energiahuolto Euroopassa (2003–2006) (16)

               —

               Life (2000–2006) (17)

               —

               Leonardo da Vinci II (2000–2006) (18)

               —

               Marco Polo (2003–2010) (19)

               —

               Media Plus (20)/Media-koulutus (2001–2006) (21)

               —

               Safer Internet plus (2005–2008) (22)

               —

               Kuudes tutkimuksen, teknologian kehittämisen ja esittelyn puiteohjelma (2002–2006) (23)

               —

               Sokrates II (2000–2006) (24)

               —

               Nuoriso (2000–2006) (25)

      (1)  Vrt. neuvoston päätös 2000/750/EY, tehty 27 päivänä marraskuuta 2000, syrjinnän torjumista koskevan toimintasuunnitelman perustamisesta (vuosiksi 2001–2006) (EYVL L 303, 2.12.2000, s. 23).

      (2)  Vrt. Euroopan parlamentin ja neuvoston päätös N:o 50/2002/EY, tehty 7 päivänä joulukuuta 2001, yhteisön toimintaohjelman perustamisesta sosiaalisen syrjäytymisen torjuntaa koskevan jäsenvaltioiden yhteistyön edistämiseksi (EYVL L 10, 12.1.2002, s. 1).

      (3)  Vrt. Euroopan parlamentin ja neuvoston päätös N:o 20/2004/EY, tehty 8 päivänä joulukuuta 2003, kuluttajapolitiikkaa tukevien yhteisön toimien rahoitusta koskevista yleisistä puitteista vuosille 2004–2007 (EUVL L 5, 9.1.2004, s. 1).

      (4)  Vrt. Euroopan parlamentin ja neuvoston päätös N:o 791/2004/EY, tehty 21 päivänä huhtikuuta 2004, yhteisön toimintaohjelman perustamisesta Euroopan laajuisesti toimivien koulutusalan yksiköiden sekä alan yksittäistoimien tukemiseksi (EUVL L 138, 30.4.2004, s. 31).

      (5)  Vrt. neuvoston päätös 2004/100/EY, tehty 26 päivänä tammikuuta 2004, yhteisön toimintaohjelmasta unionin aktiivisen kansalaisuuden edistämiseksi (kansalaisosallistuminen) (EUVL L 30, 4.2.2004, s. 6).

      (6)  Vrt. Euroopan parlamentin ja neuvoston päätös N:o 1786/2002/EY, tehty 23 päivänä syyskuuta 2002, yhteisön kansanterveysalan toimintaohjelman (2003–2008) hyväksymisestä (EYVL L 271, 9.10.2002, s. 1).

      (7)  Vrt. Euroopan parlamentin ja neuvoston päätös N:o 508/2000/EY, tehty 14 päivänä helmikuuta 2000, Kulttuuri 2000 -ohjelman perustamisesta (EYVL L 63, 10.3.2000, s. 1) ja Euroopan parlamentin ja neuvoston päätös N:o 626/2004/EY, tehty 31 päivänä maaliskuuta 2004, Kulttuuri 2000 -ohjelman perustamisesta tehdyn päätöksen N:o 508/2000/EY muuttamisesta (EUVL L 99, 3.4.2004, s. 3).

      (8)  Vrt. Euroopan parlamentin ja neuvoston päätös N:o 253/2003/EY, tehty 11 päivänä helmikuuta 2003, yhteisön tullitoimintaa koskevan toimintaohjelman (Tulli 2007) hyväksymisestä (EYVL L 36, 12.2.2003, s. 1).

      (9)  Vrt. Euroopan parlamentin ja neuvoston päätös N:o 803/2004/EY, tehty 21 päivänä huhtikuuta 2004, lapsiin, nuoriin ja naisiin kohdistuvan väkivallan ehkäisemistä ja torjuntaa sekä väkivallan uhrien ja riskiryhmien suojelemista koskevan yhteisön toimintaohjelman hyväksymisestä (vuosiksi 2004–2008) (Daphne II -ohjelma) (EUVL L 143, 30.4.2004, s. 1).

      (10)  Vrt. KOM(2004) 96 lopull., 2004/0025 (COD).

      (11)  Vrt. Euroopan parlamentin ja neuvoston päätös N:o 2318/2003/EY, tehty 5 päivänä joulukuuta 2003, monivuotisesta ohjelmasta (2004–2006) tieto- ja viestintätekniikan tehokkaaksi integroimiseksi yleissivistävän ja ammatillisen koulutuksen järjestelmiin Euroopassa (eLearning-ohjelma) (EUVL L 345, 31.12.2003, s. 9).

      (12)  Vrt. Euroopan parlamentin ja neuvoston päätös N:o 2317/2003/EY, tehty 5 päivänä joulukuuta 2003, ohjelman käynnistämisestä korkea-asteen koulutuksen laadun parantamiseksi ja kulttuurien välisen ymmärtämyksen edistämiseksi kolmansien maiden kanssa tehtävän yhteistyön avulla (Erasmus Mundus) (2004–2008) (EUVL L 345, 31.12.2003, s. 1).

      (13)  Vrt. Euroopan parlamentin ja neuvoston päätös N:o 2235/2002/EY, tehty 3 päivänä joulukuuta 2002, sisämarkkinoiden verotuksen järjestelmiä vahvistavasta yhteisön ohjelmasta (Fiscalis 2003–2007 -ohjelma) (EYVL L 341, 17.12.2002, s. 1).

      (14)  Vrt. neuvoston päätös 2001/51/EY, tehty 20 päivänä joulukuuta 2000, naisten ja miesten tasa-arvoon liittyvää yhteisön strategiaa koskevan toimintaohjelman perustamisesta (2001–2005) (EYVL L 17, 19.1.2001, s. 22).

      (15)  Vrt. Euroopan parlamentin ja neuvoston päätös N:o 804/2004/EY, tehty 21 päivänä huhtikuuta 2004, yhteisön tukiohjelman perustamisesta yhteisön taloudellisten etujen suojaamiseksi toteutettavien toimien tukemiseksi (Herkules-ohjelma) (EUVL L 143, 30.4.2004, s. 9).

      (16)  Euroopan parlamentin ja neuvoston päätös N:o 1230/2003/EY, tehty 26 päivänä kesäkuuta 2003, energia-alan toimien monivuotisesta ohjelmasta ”Älykäs energiahuolto Euroopassa” (2003–2006) (EUVL L 176, 15.7.2003, s. 29).

      (17)  Vrt. Euroopan parlamentin ja neuvoston asetus (EY) N:o 1655/2000, annettu 17 päivänä heinäkuuta 2000, ympäristöalan rahoitusvälineestä (LIFE) (EYVL L 192, 28.7.2000, s. 1), sellaisena kuin se on muutettuna asetuksella (EY) N:o 1682/2004, annettu (EUVL L 308, 5.10.2004, s. 1).

      (18)  Vrt. neuvoston päätös 1999/382/EY, tehty 26 päivänä huhtikuuta 1999, yhteisön ammatillista koulutusta koskevasta Leonardo da Vinci -toimintaohjelmasta (EYVL L 146, 11.6.1999, s. 33).

      (19)  Vrt. Euroopan parlamentin ja neuvoston asetus (EY) N:o 1382/2003, annettu 22 päivänä heinäkuuta 2003, yhteisön rahoitustuen myöntämisestä tavarankuljetusjärjestelmän ympäristönsuojelun tason parantamiseksi (Marco Polo -ohjelma) (EUVL L 196, 2.8.2003, s. 1).

      (20)  Vrt. Oikaistaan neuvoston päätös 2000/821/EY, tehty 20 päivänä joulukuuta 2000, eurooppalaisten audiovisuaalisten teosten kehittämisen, levityksen ja myynninedistämisen tukemista koskevan ohjelman täytäntöönpanosta (Media Plus – Kehittäminen, levitys ja myynninedistäminen) (2001–2005) (EYVL L 336, 30.12.2000, s. 82) (EYVL L 13, 17.1.2001, s. 34), sellaisena kuin se on muutettuna Euroopan parlamentin ja neuvoston päätöksellä N:o 846/2004/EY (EUVL L 157, 30.4.2004, s. 4).

      (21)  Vrt. Euroopan parlamentin ja neuvoston päätös N:o 163/2001/EY, tehty 19 päivänä tammikuuta 2001, Euroopan audiovisuaalisessa ohjelmatuotannossa toimivien ammattilaisten koulutusohjelman täytäntöönpanosta (Media-koulutus) (2001–2005) (EYVL L 26, 27.1.2001, s. 1), sellaisena kuin se on muutettuna päätöksellä N:o 845/2004/EY (EUVL L 157, 30.4.2004, s. 1).

      (22)  Vrt. KOM(2004) 91 lopull., 2004/0023 (COD).

      (23)  Vrt. Euroopan parlamentin ja neuvoston päätös N:o 1513/2002/EY, tehty 27 päivänä kesäkuuta 2002, eurooppalaisen tutkimusalueen toteuttamista ja innovointia tukevasta Euroopan yhteisön kuudennesta tutkimuksen, teknologian kehittämisen ja esittelyn puiteohjelmasta (2002–2006) (EYVL L 232, 29.8.2002, s. 1).

      (24)  Vrt. Euroopan parlamentin ja neuvoston päätös N:o 253/2000/EY, tehty 24 päivänä tammikuuta 2000, yhteisön koulutusalan Sokrates-toimintaohjelman toisesta vaiheesta (EYVL L 28, 3.2.2000, s. 1).

      (25)  Vrt. Euroopan parlamentin ja neuvoston päätös N:o 1031/2000/EY, tehty 13 päivänä huhtikuuta 2000, yhteisön Nuoriso-toimintaohjelmasta (EYVL L 117, 18.5.2000, s. 1).


title: 2007/659/EY: Neuvoston päätös, tehty 9 päivänä lokakuuta 2007 , luvan antamisesta Ranskalle soveltaa alennettua valmisteverokantaa sen merentakaisissa departementeissa valmistettuun perinteiseen rommiin ja päätöksen 2002/166/EY kumoamisesta

text:
               13.10.2007

               FI

               Euroopan unionin virallinen lehti

               L 270/12

      NEUVOSTON PÄÄTÖS,
   tehty 9 päivänä lokakuuta 2007,
   luvan antamisesta Ranskalle soveltaa alennettua valmisteverokantaa sen merentakaisissa departementeissa valmistettuun ”perinteiseen” rommiin ja päätöksen 2002/166/EY kumoamisesta
   (2007/659/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 299 artiklan 2 kohdan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Perustamissopimuksen 299 artiklan 2 kohdan mukaan sopimuksen määräyksiä sovelletaan Ranskan merentakaisiin departementteihin, Azoreihin, Madeiraan ja Kanariansaariin. Ottaen huomioon Ranskan merentakaisten departementtien, Azorien, Madeiran ja Kanariansaarten rakenteellinen, sosiaalinen ja taloudellinen tilanne, jota vaikeuttaa niiden syrjäinen sijainti, saaristoluonne, pieni koko, vaikea pinnanmuodostus ja ilmasto sekä taloudellinen riippuvuus muutamista harvoista tuotteista, jotka sen vuoksi, että ne ovat pysyviä tekijöitä ja niillä on yhteisvaikutuksia, haittaavat suuresti näiden alueiden kehitystä, neuvosto hyväksyy kuitenkin määräenemmistöllä komission ehdotuksesta ja Euroopan parlamenttia kuultuaan erityistoimenpiteitä, joiden tarkoituksena on erityisesti määritellä ne edellytykset, joilla perustamissopimusta sovelletaan kyseisiin alueisiin, mukaan lukien yhteiset politiikat. Nämä toimenpiteet hyväksyessään neuvosto ottaa huomioon erityisesti veropolitiikan. Neuvosto hyväksyy nämä toimenpiteet syrjäisimpien alueiden erityispiirteet ja rajoitukset huomioon ottaen ja heikentämättä yhteisön oikeusjärjestyksen, sisämarkkinat ja yhteiset politiikat mukaan luettuina, yhtenäisyyttä ja johdonmukaisuutta.

               (2)

               Näiden perustamissopimuksen määräysten perusteella neuvosto teki 18 päivänä helmikuuta 2002 Ranskan merentakaisia departementteja koskevan päätöksen 2002/166/EY (2) luvan antamisesta Ranskalle jatkaa alennetun valmisteverokannan soveltamista sen merentakaisissa departementeissa valmistettuun ”perinteiseen” rommiin. Muista kuin Ranskan merentakaisista departementeista peräisin oleviin vastaaviin tuotteisiin sovellettaviin verokantoihin nähden alennettu verokanta saattoi olla alkoholin ja alkoholijuomien valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/84/ETY (3) säädettyä alkoholin valmisteveron vähimmäismäärää pienempi, mutta se sai olla enintään 50 prosenttia alkoholin tavanomaista kansallista valmisteverokantaa pienempi. Neuvoston päätöstä sovelletaan 31 päivään joulukuuta 2009, ja väliarviointi oli laadittava vuoden 2006 kesäkuuhun mennessä.

               (3)

               Ranskan viranomaiset toimittivat 27 päivänä joulukuuta 2005 väliarvioinnin, jossa ne esittivät, että Ranskan Euroopassa sijaitsevien alueiden markkinoilla kaupan pidettävään perinteiseen rommiin sovellettavan verosäädöksen säilyttäminen on välttämätöntä. Ottaen huomioon myös yhteisön rommimarkkinoiden, joille tuodaan pääasiassa yhteisön ulkopuolisista maista peräisin olevia tuotteita, kehityksen, ja ottaen huomioon alan taloudellisen ja yhteiskunnallisen merkityksen sekä tuotanto-olosuhteiden rakenteellisen luonteen, joka heikentää alan tuottavuutta merentakaisissa departementeissa ja vaikeuttaa tuotannon säilyttämistä yhteisön markkinoilla, Ranska pyysi, että Ranskan Euroopassa sijaitsevien alueiden markkinoilla kaupan pidettävään perinteiseen rommiin sovellettavan verosäädöksen kattavuutta ja kestoa laajennettaisiin.

               (4)

               Sokeriruoko-, sokeri- ja rommialan säilyttäminen merentakaisissa departementeissa on välttämätöntä niiden taloudellisen ja yhteiskunnallisen tasapainon varmistamiseksi. Kolmessa departementissa, joita asia eniten koskee, eli Réunionissa, Guadeloupessa ja Martiniquessa, kyseisen alan vuosittainen liikevaihto on noin 250 000 000 euroa ja se tarjoaa noin 40 000 työpaikkaa, joista 22 000 on välitöntä työpaikkaa. On syytä ottaa huomioon myös sokeriruo’on viljelyn myönteinen vaikutus merentakaisten departementtien ympäristön säilyttämiseen. Sokeriruokoala on banaanialan lisäksi ainoa merkittävä vientiala alueilla, joiden vienti on enintään seitsemän prosenttia tuonnista. Tämän vuoksi perustamissopimuksen 90 artiklasta poiketen Ranskan alennetun valmisteverokannan soveltamisen jatkaminen sen merentakaisissa departementeissa valmistettuun ”perinteiseen” rommiin on välttämätöntä ja perusteltua departementtien kehityksen vaarantumisen estämiseksi.

               (5)

               Vuoden 2006 helmikuussa toteutetulla sokerialan yhteisen markkinajärjestelyn tarkistuksella pyrittiin osaltaan turvaamaan alan tulevaisuus. Alalla otetaankin käyttöön POSEI-järjestelmien puitteissa toteutettavat tukitoimenpiteet (unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annettu neuvoston asetus (EY) N:o 247/2006 (4)) sekä yhteisön tukien että kansallisten tukien muodossa merentakaisten departementtien sokeriruoko-, sokeri- ja rommialan kilpailukyvyn parantamiseksi. Nämä toimenpiteet eivät kuitenkaan riitä korvaamaan tullisuojien asteittaista purkamista ja säilyttämään merentakaisista departementeista peräisin olevan rommin markkinaosuuksia.

               (6)

               Kun otetaan huomioon paikallisten markkinoiden rajoittuneisuus, merentakaisten departementtien tislaamot pystyvät jatkamaan toimintaansa ainoastaan hyödyntämällä riittävää läsnäoloa Ranskan Euroopassa sijaitsevien alueiden markkinoilla, jotka muodostavat niiden rommintuotannon pääasiallisen markkina-alueen (yli 50 prosenttia kokonaistuotannosta).

               (7)

               Merentakaisista departementeista peräisin oleva rommi ei pysty kilpailemaan yhteisön markkinoilla ennen muuta korkeampien markkinahintojen vuoksi, jotka johtuvat omakustannushinnoista, jotka ovat nousseet vuodesta 2001 lähtien. Kyseisestä vuodesta lähtien sekä tuotanto- että työvoimakustannukset ovat nousseet huomattavasti merentakaisissa departementeissa. Merentakaisista departementeista peräisin olevien rommien on lisäksi noudatettava yhteisön lainsäädännöllisiä normeja, mikä edellyttää merkittäviä tuottamattomia investointeja. Merentakaisissa departementeissa vuodesta 2001 lähtien toteutettujen investointien määrä on ylittänyt 45 500 000 euroa, josta yli puolet oli tarkoitettu ympäristön säilyttämiseen edustaen 47 prosentin osuutta kokonaissummasta. Osa investoinneista on rahoitettu rakennerahastoista, mutta tämä ei päde investoinneista johtuviin toimintakuluihin, jotka ovat nostaneet rommin omakustannushintaa tislaamoista riippuen noin 10–15 prosentilla.

               (8)

               Kaikki nämä kustannukset, jotka ovat nousseet voimakkaasti vuodesta 2001 lähtien, saattavat merentakaisten departementtien yritykset taloudellisiin vaikeuksiin. Ainoa ratkaisu alan tulevaisuuden turvaamiseksi on kompensoida nämä kustannukset suuremmilla tuotantomäärillä.

               (9)

               Yhteisön markkinoille toimitettu kokonaismäärä on laskenut vuodesta 2002 lähtien 12 prosenttia 176 791 hehtolitrasta puhdasta alkoholia 155 559 hehtolitraan puhdasta alkoholia. Ainoastaan Ranskan Euroopassa sijaitsevien alueiden markkinat, joilla merentakaisista departementeista peräisin olevaan rommiin sovelletaan erityistä verotusjärjestelyä, jolla voidaan osittain korvata korkeammat omakustannushinnat, ovat mahdollistaneet merentakaisten departementtien rommintuotannon jatkumisen. Ottaen huomioon, että on syytä tukea merentakaisista departementeista peräisin olevan perinteisen rommin kilpailukykyä Ranskan emämaan markkinoilla merentakaisten departementtien sokeriruoko-, sokeri- ja rommialan toiminnan säilyttämiseksi, olisi syytä tarkistaa ne merentakaisista departementeista peräisin olevan perinteisen rommin määrät, jotka voivat hyötyä alennetusta valmisteverokannasta kyseisillä markkinoilla kulutukseen saattamisen yhteydessä.

               (10)

               Tämän päätöksen sallima veroetu ei ylitä sitä, mikä on välttämätöntä perinteisen rommin tuottajien osaksi koituvien korkeiden kustannusten kattamiseksi.

               (11)

               Jotta sisämarkkinoiden yhtenäisyyttä ei vahingoitettaisi, toimenpiteen kohteena olevat merentakaisista departementeista peräisin olevan rommin määrät eivät saa kuten aikaisemminkaan ylittää viime vuosina kirjattujen perinteisten kauppavirtojen tasoa.

               (12)

               Ottaen huomioon tarve luoda sokeriruoko-, sokeri- ja rommialan taloudellisille toimijoille oikeusvarmuuden ilmapiiri ja ottaen huomioon välineiden ja rakennusten poistoajat sekä ottaen huomioon johdonmukaisuus yhteisön muiden alaa koskevien puitesääntöjen kanssa olisi suostuttava kyseisen poikkeuksen voimassaolon jatkamiseen vuoteen 2012 asti.

               (13)

               Poikkeuksen myöntämiseen kyseiseksi ajaksi olisi kuitenkin liitettävä velvollisuus antaa välivaiheen arviointikertomus, jonka avulla komissio voi arvioida, onko enää olemassa niitä seikkoja, jotka oikeuttivat verotusta koskevan poikkeuksen myöntämiseen, ja tuleeko poikkeuksen kestoa tai siihen liittyviä määriä kenties tarkistaa yhteisön rommimarkkinoiden kehityksen perusteella.

               (14)

               Päätös 2002/166/EY olisi syytä korvata.

               (15)

               Tällä päätöksellä ei rajoiteta perustamissopimuksen 87 ja 88 artiklan mahdollista soveltamista,

         ON TEHNYT TÄMÄN PÄÄTÖKSEN:
   1 artikla
   Perustamissopimuksen 90 artiklasta poiketen Ranskalle annetaan lupa jatkaa direktiivin 92/84/ETY 3 artiklassa vahvistettua alkoholiin sovellettavaa täyttä valmisteveroa alemman valmisteverokannan soveltamista emämaassa sen merentakaisissa departementeissa tuotettuun ”perinteiseen” rommiin.
   2 artikla
   Edellä 1 artiklassa tarkoitettu poikkeus on rajoitettu tislattujen alkoholijuomien määritelmää, kuvausta ja esittelyä koskevista yleisistä säännöistä 29 päivänä toukokuuta 1989 annetun neuvoston asetuksen (ETY) N:o 1576/89 (5) 1 artiklan 4 kohdan a alakohdassa määriteltyyn rommiin, joka on tuotettu Ranskan merentakaisissa departementeissa tuotantopaikalla kerätystä sokeriruo’osta, joka sisältää muita haihtuvia aineita kuin etyyli- ja metyylialkoholia vähintään 225 grammaa hehtolitralta puhdasta alkoholia ja jonka alkoholipitoisuus on vähintään 40 tilavuusprosenttia.
   3 artikla
   1.   Edellä 2 artiklassa tarkoitettuun tuotteeseen sovellettava alennettu valmisteverokanta rajoitetaan 108 000 hehtolitran suuruiseen vuosittaiseen kiintiöön puhdasta alkoholia.
   2.   Alennettu verokanta voi olla direktiivissä 92/84/ETY säädettyä alkoholin valmisteveron vähimmäismäärää pienempi, mutta se voi olla enintään 50 prosenttia alkoholin tavanomaista kansallista valmisteverokantaa pienempi.
   4 artikla
   Ranska toimittaa viimeistään 30 päivänä kesäkuuta 2010 komissiolle kertomuksen, jonka avulla komissio voi arvioida, onko enää olemassa niitä seikkoja, jotka oikeuttivat alennetun verokannan myöntämiseen, vai onko kiintiötä ehkä sovitettava markkinoiden muutoksiin.
   5 artikla
   Tätä päätöstä sovelletaan 1 päivästä tammikuuta 200731 päivään joulukuuta 2012.
   6 artikla
   1.   Kumotaan päätös 2002/166/EY.
   2.   Viittauksia kumottuun päätökseen pidetään viittauksina tähän päätökseen.
   7 artikla
   Tämä päätös on osoitettu Ranskan tasavallalle.

      Tehty Luxemburgissa 9 päivänä lokakuuta 2007.

            Neuvoston puolesta

            Puheenjohtaja

         F. TEIXEIRA DOS SANTOS

      (1)  Lausunto annettu 25. syyskuuta 2007 (ei vielä julkaistu virallisessa lehdessä).

      (2)  EYVL L 55, 26.2.2002, s. 33.

      (3)  EYVL L 316, 31.10.1992, s. 29.

      (4)  EUVL L 42, 14.2.2006, s. 1. Asetus sellaisena kuin se on muutettuna asetuksella (EY) N:o 2013/2006 (EUVL L 384, 29.12.2006, s. 13).

      (5)  EYVL L 160, 12.6.1989, s. 1. Asetus sellaisena kuin se on viimeksi muutettuna vuoden 2005 liittymisasiakirjalla.


title: 2013/37/EU: Neuvoston päätös, annettu 14 päivänä tammikuuta 2013 , neuvoston työjärjestyksen muuttamisesta

text:
               19.1.2013

               FI

               Euroopan unionin virallinen lehti

               L 16/16

         NEUVOSTON PÄÄTÖS,
   annettu 14 päivänä tammikuuta 2013,
   neuvoston työjärjestyksen muuttamisesta
   (2013/37/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen,
   ottaa huomioon neuvoston työjärjestyksen liitteessä III olevan 2 artiklan 2 kohdan (1),
   sekä katsoo seuraavaa:

               (1)

               Perussopimuksiin liitetyn siirtymämääräyksistä tehdyn pöytäkirjan (N:o 36) 3 artiklan 3 kohdan ensimmäisessä ja neljännessä alakohdassa määrätään, että tarkistetaan jonkun neuvoston jäsenen sitä pyytäessä 31 päivään lokakuuta 2014 saakka, että määräenemmistön muodostavat jäsenvaltiot edustavat vähintään 62:ta prosenttia unionin koko väestöstä, kun neuvosto hyväksyy säädöksen, joka edellyttää määräenemmistöä.

               (2)

               Tuo prosenttiluku lasketaan neuvoston työjärjestyksen, jäljempänä ’työjärjestys’, liitteessä III olevassa 1 artiklassa esitettyjen väestölukujen mukaisesti.

               (3)

               Työjärjestyksen liitteessä III olevan 2 artiklan 2 kohdassa säädetään, että neuvosto mukauttaa mainitun liitteen 1 artiklassa olevia lukuja joka vuosi 1 päivästä tammikuuta alkaen niiden tietojen mukaisesti, jotka Euroopan unionin tilastotoimistolla oli käytössään edellisen vuoden syyskuun 30 päivänä.

               (4)

               Työjärjestys olisi siten mukautettava tämän mukaisesti vuoden 2013 osalta,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan työjärjestyksen liitteessä III oleva 1 artikla seuraavasti:

      ”1 artikla
      Kunkin jäsenvaltion kokonaisväkiluku SEU:n 16 artiklan 5 kohdan ja siirtymämääräyksistä tehdyn pöytäkirjan (N:o 36) 3 artiklan 3 ja 4 kohdan soveltamista varten 1 päivän tammikuuta 2013 ja 31 päivän joulukuuta 2013 välisenä aikana on:

                  Jäsenvaltio

                  Väkiluku
                  (× 1 000)

                  Saksa

                  81 843,7

                  Ranska

                  65 397,9

                  Yhdistynyt kuningaskunta

                  62 989,6

                  Italia

                  60 820,8

                  Espanja

                  46 196,3

                  Puola

                  38 538,4

                  Romania

                  21 355,8

                  Alankomaat

                  16 730,3

                  Kreikka

                  11 290,9

                  Belgia

                  11 041,3

                  Portugali

                  10 541,8

                  Tšekki

                  10 505,4

                  Unkari

                  9 957,7

                  Ruotsi

                  9 482,9

                  Itävalta

                  8 443,0

                  Bulgaria

                  7 327,2

                  Tanska

                  5 580,5

                  Slovakia

                  5 404,3

                  Suomi

                  5 401,3

                  Irlanti

                  4 582,8

                  Liettua

                  3 007,8

                  Slovenia

                  2 055,5

                  Latvia

                  2 041,8

                  Viro

                  1 339,7

                  Kypros

                  862,0

                  Luxemburg

                  524,9

                  Malta

                  416,1

                  Yhteensä

                  503 679,7

                  Kynnysarvo (62 %)

                  312 281,4”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

   Sitä sovelletaan 1 päivästä tammikuuta 2013.

      Tehty Brysselissä 14 päivänä tammikuuta 2013.

            Neuvoston puolesta

            Puheenjohtaja

         E. GILMORE

      (1)  Neuvoston päätös 2009/937/EU, tehty 1. joulukuuta 2009, neuvoston työjärjestyksen hyväksymisestä (EUVL L 325, 11.12.2009, s. 35).


title: Neuvoston päätös 2005/447/YUTP, tehty 14 päivänä maaliskuuta 2005, sopimuksen tekemisestä Euroopan unionin ja Argentiinan tasavallan välillä Argentiinan tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)

text:
               18.6.2005

               FI

               Euroopan unionin virallinen lehti

               L 156/21

         NEUVOSTON PÄÄTÖS 2005/447/YUTP,
   tehty 14 päivänä maaliskuuta 2005,
   sopimuksen tekemisestä Euroopan unionin ja Argentiinan tasavallan välillä Argentiinan tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto hyväksyi 12 päivänä heinäkuuta 2004 yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1).

               (2)

               Yhteisen toiminnan 11 artiklan 3 kohdassa määrätään, että kolmansien valtioiden osallistumista koskevat yksityiskohtaiset järjestelyt edellyttävät Euroopan unionista tehdyn sopimuksen 24 artiklan mukaista sopimusta.

               (3)

               Neuvoston annettua 13 päivänä syyskuuta 2004 valtuutuksensa puheenjohtajavaltio neuvotteli korkeana edustajana toimivan pääsihteerin avustamana Euroopan unionin ja Argentiinan tasavallan välisen sopimuksen Argentiinan tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea).

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Argentiinan tasavallan välinen sopimus Argentiinan tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea).
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 14 päivänä maaliskuuta 2005.

            Neuvoston puolesta

            Puheenjohtaja

         F. BODEN

      (1)  EUVL L 252, 28.7.2004, s. 10.
   KÄÄNNÖS
   SOPIMUS
   Euroopan unionin ja Argentiinan tasavallan välillä Argentiinan tasavallan osallistumisesta Euroopan unionin sotilaalliseen kriisinhallintaoperaatioon Bosnia ja Hertsegovinassa (operaatio Althea)
   EUROOPAN UNIONI (EU)
   ja
   ARGENTIINAN TASAVALTA,
   jäljempänä ’osapuolet’, jotka
   OTTAVAT HUOMIOON:

               —

               Euroopan unionin neuvoston 12 päivänä heinäkuuta 2004 hyväksymän yhteisen toiminnan 2004/570/YUTP Euroopan unionin sotilasoperaatiosta Bosnia ja Hertsegovinassa (1),

               —

               Argentiinan tasavallalle esitetyn kutsun osallistua EU-johtoiseen operaatioon,

               —

               onnistuneesti loppuun saatetun joukkojen muodostamisprosessin sekä EU:n operaation komentajan ja EU:n sotilaskomitean suosituksen tehdä sopimus Argentiinan tasavallan joukkojen osallistumisesta EU-johtoiseen operaatioon,

               —

               poliittisten ja turvallisuusasioiden komitean 21 päivänä syyskuuta 2004 tekemän päätöksen BiH/1/2004 (2) Argentiinan tasavallan osallistumisen hyväksymisestä Euroopan unionin sotilasoperaatioon Bosnia ja Hertsegovinassa,

               —

               poliittisten ja turvallisuusasioiden komitean 29 päivänä syyskuuta 2004 tekemän päätöksen BiH/3/2004 osallistujien komitean perustamisesta Bosnia ja Hertsegovinassa toteutettavaa Euroopan unionin sotilasoperaatiota varten (3),

         OVAT SOPINEET SEURAAVAA:
   1 artikla
   Operaatioon osallistuminen
   1.   Argentiinan tasavalta liittyy tämän sopimuksen määräysten ja mahdollisesti tarvittavien täytäntöönpanojärjestelyjen mukaisesti Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyyn yhteiseen toimintaan 2004/570/YUTP ja kaikkiin yhteisiin toimintoihin tai päätöksiin, joilla Euroopan unionin neuvosto päättää jatkaa EU:n sotilaallista kriisinhallintaoperaatiota.
   2.   Argentiinan tasavallan osallistuminen EU:n sotilaalliseen kriisinhallintaoperaatioon ei vaikuta Euroopan unionin päätöksenteon riippumattomuuteen.
   3.   Argentiinan tasavalta varmistaa, että sen EU:n sotilaalliseen kriisinhallintaoperaatioon osallistuvat joukot ja henkilöstö noudattavat tehtävänsä suorittamisessa:

               —

               yhteistä toimintaa 2004/570/YUTP ja siihen mahdollisesti tehtyjä muutoksia,

               —

               operaatiosuunnitelmaa,

               —

               täytäntöönpanotoimenpiteitä.

         4.   Argentiinan tasavallan operaatioon lähettämät joukot ja henkilöstö suorittavat tehtävänsä ja menettelevät yksinomaan EU:n sotilaallisen kriisinhallintaoperaation etujen mukaisesti.
   5.   Argentiinan tasavalta antaa EU:n operaation komentajalle ajoissa tiedon kaikista muutoksista, jotka koskevat sen osallistumista operaatioon.
   2 artikla
   Joukkojen asema
   1.   Argentiinan tasavallan EU:n sotilaalliseen kriisinhallintaoperaatioon lähettämien joukkojen ja henkilöstön asemaan sovelletaan joukkojen asemasta Euroopan unionin ja vastaanottavan valtion välillä sovittuja määräyksiä, jos sellaiset ovat olemassa.
   2.   Bosnia ja Hertsegovinan ulkopuolella sijaitseviin esikuntiin tai johtoyksiköihin lähetettyjen joukkojen ja henkilöstön asemaan sovelletaan asianomaisten esikuntien ja johtoyksiköiden ja Argentiinan tasavallan välisiä järjestelyjä.
   3.   Argentiinan tasavalta käyttää lainkäyttövaltaansa EU:n sotilaalliseen kriisinhallintaoperaatioon osallistuviin joukkoihinsa ja henkilöstöönsä, sanotun kuitenkaan rajoittamatta 1 kohdassa tarkoitettujen joukkojen asemaa koskevien määräysten soveltamista.
   4.   Argentiinan tasavalta vastaa kaikista EU:n sotilaalliseen kriisinhallintaoperaatioon osallistumiseen liittyvien, sen joukkojen tai henkilöstön jäsenten esittämien tai niitä koskevien vaatimusten ratkaisemisesta. Argentiinan tasavalta vastaa lakiensa ja asetustensa mukaisesti sellaisten, erityisesti oikeudellisten tai kurinpidollisten, menettelyjen vireillepanosta, joihin mahdollisesti ryhdytään sen joukkoja tai henkilöstön jäsentä vastaan.
   5.   Argentiinan tasavalta sitoutuu antamaan tämän sopimuksen allekirjoittamisen yhteydessä lausuman, joka koskee luopumista korvausten vaatimisesta EU:n sotilaalliseen kriisinhallintaoperaatioon osallistuvilta valtioilta.
   6.   Euroopan unioni sitoutuu varmistamaan, että sen jäsenvaltiot antavat tämän sopimuksen allekirjoittamisen yhteydessä lausuman, joka koskee luopumista korvausvaatimuksista Argentiinan tasavallan EU:n sotilaalliseen kriisinhallintaoperaatioon osallistumisen osalta.
   3 artikla
   Turvaluokitellut tiedot
   1.   Argentiinan tasavalta toteuttaa asianmukaiset toimenpiteet sen varmistamiseksi, että EU:n turvaluokitellut tiedot suojataan noudattaen 19 päivänä maaliskuuta 2001 tehdyssä neuvoston päätöksessä 2001/264/EY (4) olevia Euroopan unionin neuvoston turvallisuussääntöjä sekä toimivaltaisten viranomaisten, mukaan lukien EU:n operaation komentajan, antamia lisäohjeita.
   2.   Jos EU ja Argentiinan tasavalta ovat tehneet sopimuksen turvaluokiteltujen tietojen vaihtamiseen sovellettavista turvallisuusmenettelyistä, kyseisen sopimuksen määräyksiä sovelletaan EU:n sotilaallisen kriisinhallintaoperaation yhteydessä.
   4 artikla
   Johtamisjärjestely
   1.   Kaikki EU:n sotilaalliseen kriisinhallintaoperaatioon osallistuvat joukot ja henkilöstön jäsenet pysyvät täysin kansallisten viranomaistensa alaisina.
   2.   Kansalliset viranomaiset siirtävät joukkojensa ja henkilöstönsä operatiivisen ja taktisen johdon ja/tai valvonnan EU:n operaation komentajalle. EU:n operaation komentajalla on oikeus siirtää toimivaltansa toiselle henkilölle.
   3.   Argentiinan tasavallalla on samat oikeudet ja velvoitteet kuin operaatioon osallistuvilla Euroopan unionin jäsenvaltioilla operaation päivittäisessä toteuttamisessa.
   4.   EU:n operaation komentaja voi Argentiinan tasavaltaa kuultuaan milloin tahansa pyytää Argentiinan tasavallan osallisuuden pois vetämistä.
   5.   Argentiinan tasavalta nimeää johtavan sotilasedustajan, joka edustaa sen kansallista sotilasosastoa EU:n sotilaallisessa kriisinhallintaoperaatiossa. Johtava sotilasedustaja neuvottelee EU:n joukkojen komentajan kanssa kaikista operaatioon vaikuttavista asioista ja vastaa sotilasosastonsa päivittäisestä kurinpitovalvonnasta.
   5 artikla
   Rahoitusnäkökohdat
   1.   Argentiinan tasavalta vastaa kaikista sen operaatioon osallistumiseen liittyvistä kustannuksista, elleivät ne kuulu yhteisiin kustannuksiin sen mukaisesti, mitä säädetään tämän sopimuksen 1 artiklan 1 kohdassa tarkoitetuissa oikeudellisissa välineissä sekä 23 päivänä helmikuuta 2004 tehdyssä neuvoston päätöksessä 2004/197/YUTP Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (5).
   2.   Kuoleman, loukkaantumisen, menetyksen tai vahingon sattuessa valtiosta tai valtioista, jossa tai joissa operaatio toteutetaan, oleville luonnollisille tai oikeushenkilöille Argentiinan tasavalta, jos sen on todettu olevan korvausvastuussa, maksaa korvauksia tämän sopimuksen 2 artiklan 1 kohdassa tarkoitetuissa joukkojen asemasta sovituissa määräyksissä, jos sellaiset ovat olemassa, vahvistettujen edellytysten mukaisesti.
   6 artikla
   Sopimuksen täytäntöönpanojärjestelyt
   Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Argentiinan tasavallan asianmukaisten viranomaisten välillä.
   7 artikla
   Noudattamatta jättäminen
   Mikäli osapuoli ei noudata edellä olevissa artikloissa määrättyjä velvoitteitaan, toisella osapuolella on oikeus irtisanoa tämä sopimus yhden kuukauden irtisanomisajalla.
   8 artikla
   Riitojen ratkaiseminen
   Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin.
   9 artikla
   Voimaantulo
   1.   Tämä sopimus tulee voimaan päivänä, jona se allekirjoitetaan.
   2.   Tämä sopimus on voimassa Argentiinan tasavallan operaatioon osallistumisen ajan.

      Tehty Brysselissä 9 päivänä kesäkuuta 2005 englannin kielellä neljänä kappaleena.

            Euroopan unionin puolesta

            Argentiinan tasavallan puolesta

      (1)  EUVL L 252, 28.7.2004, s. 10.

      (2)  EUVL L 324, 27.10.2004, s. 20.

      (3)  EUVL L 325, 28.10.2004, s. 64. Päätös sellaisena kuin se on muutettuna päätöksellä BiH/5/2004 (EUVL L 357, 2.12.2004, s. 39).

      (4)  EYVL L 101, 11.4.2001, s. 1. Päätös sellaisena kuin se on muutettuna päätöksellä 2004/194/EY (EUVL L 63, 28.2.2004, s. 48).

      (5)  EUVL L 63, 28.2.2004, s. 68.
   2 artiklan 5 ja 6 kohdassa tarkoitetut
   LAUSUMAT
   EU:n jäsenvaltioiden lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Argentiinan tasavallalle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti Argentiinan tasavallan henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui Argentiinan tasavallan omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Argentiinan tasavallan lähettämän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”

         Argentiinan tasavallan lausuma
   ”Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksyttyä EU:n yhteistä toimintaa 2004/570/YUTP soveltava Argentiinan tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EU:n kriisinhallintaoperaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EU:n kriisinhallintaoperaatio käyttää,

               —

               jos loukkaantumisen, kuoleman, vahingon tai menetyksen aiheutti henkilöstön jäsen suorittaessaan tehtäviään EU:n kriisinhallintaoperaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai

               —

               jos loukkaantuminen, kuolema, vahinko tai menetys aiheutui EU:n kriisinhallintaoperaatioon osallistuvien valtioiden omistaman omaisuuden käyttämisestä edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EU:n kriisinhallintaoperaation henkilöstön jäsenen törkeästä huolimattomuudesta tai tahallisesta laiminlyönnistä.”


title: Neuvoston päätös (EU) 2015/334, annettu 2 päivänä maaliskuuta 2015 , vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn, neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen muuttamisesta

text:
               3.3.2015

               FI

               Euroopan unionin virallinen lehti

               L 58/75

         NEUVOSTON PÄÄTÖS (EU) 2015/334,
   annettu 2 päivänä maaliskuuta 2015,
   vuosia 2014–2020 koskevaan monivuotiseen rahoituskehykseen perustuvan Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille tehdyn, neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen,
   ottaa huomioon neuvostossa kokoontuneiden Euroopan unionin jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvasta Euroopan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille (1), jäljempänä ’sisäinen sopimus’, ja erityisesti sen 1 artiklan 7 kohdan ja 8 artiklan 4 kohdan,
   ottaa huomioon Kroatian liittymisasiakirjan ja erityisesti yhteisen julistuksen C Euroopan kehitysrahastosta,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kroatian liittymisasiakirjaan liitetyn yhteisen julistuksen C mukaisesti Kroatia liittyy Euroopan kehitysrahastoon yhteistyötä koskevan uuden monivuotisen rahoituskehyksen voimaantulosta alkaen sen jälkeen, kun Kroatia on liittynyt unioniin, ja osallistuu sen rahoittamiseen liittymispäiväänsä seuraavan toisen kalenterivuoden 1 päivästä tammikuuta alkaen.

               (2)

               Kroatian tasavalta liittyi Euroopan unioniin 1 päivänä heinäkuuta 2013.

               (3)

               Sisäisen sopimuksen 1 artiklan 7 kohdan mukaan 1 artiklan 2 kohdan a alakohdassa mainittua maksuosuuksien jakoa, joka tällä hetkellä on Kroatian osalta pelkkä arvio, muutetaan neuvoston päätöksellä, jos unioniin liittyy uusi valtio.

               (4)

               Sisäisen sopimuksen 8 artiklan 4 kohdan mukaan 8 artiklan 2 kohdassa mainittua äänten painottamista, joka tällä hetkellä on Kroatian äänten osalta pelkkä arvio, ja sisäisen sopimuksen 8 artiklan 3 kohdassa mainittua määräenemmistöä muutetaan neuvoston päätöksellä, jos unioniin liittyy uusi valtio.

               (5)

               Maksuosuudet ja äänten painotukset olisi vahvistettava,

         ON HYVÄKSYNYT TÄMÄN PÄÄTÖKSEN:
   1 artikla
   Vahvistetaan Kroatian osalta sisäisen sopimuksen 1 artiklan 2 kohdan a alakohdassa vahvistetut maksuosuudet yhdenteentoista Euroopan kehitysrahastoon ja kyseisten maksuosuuksien jakoperusteet sekä sisäisen sopimuksen 8 artiklan 2 kohdassa vahvistettu äänten painottaminen Euroopan kehitysrahaston komiteassa.
   2 artikla
   Muutetaan sisäinen sopimus seuraavasti:

               1)

               Poistetaan 1 artiklan 2 kohdan a alakohdassa olevasta taulukosta Kroatiaa koskevalta riviltä sulut ja asteriski sanan ”Kroatia” jälkeen sekä taulukon lopussa oleva alaviite ”(*) Arvioitu määrä”.

               2)

               Poistetaan 8 artiklan 2 kohdassa olevasta taulukosta seuraavat:

                           a)

                           sulut ja asteriski sanan ”Kroatia” jälkeen ja hakasulkeet samalla rivillä olevasta toisesta sarakkeesta;

                           b)

                           alaviite ”(*) Arvioitu äänimäärä.”;

                           c)

                           rivi, jolla on ilmaisut ”EU27 yhteensä” ja ”998”;

                           d)

                           sulut ja asteriski sekä hakasulkeet riviltä, jolla on ilmaisut ”EU28 yhteensä (*)” ja ”[1 000]”.

               3)

               Korvataan 8 artiklan 3 kohta seuraavasti:
               ”3.   EKR:n komitea tekee päätöksensä sellaisella 721 äänen määräenemmistöllä kaikkiaan 1 000 äänestä, joka edustaa vähintään 15:tä asian puolesta äänestävää jäsenvaltiota. Määrävähemmistö muodostuu 280 äänestä.”

         3 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 2 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  EUVL L 210, 6.8.2013, s. 1.


title: 2008/50/EY: Komission päätös, tehty 13 päivänä joulukuuta 2007 , Århusin yleissopimusta koskevan Euroopan parlamentin ja neuvoston asetuksen (EY) N:o 1367/2006 soveltamista koskevista yksityiskohtaisista säännöistä hallintotoimien sisäistä uudelleentarkastelua koskevien pyyntöjen osalta

text:
               16.1.2008

               FI

               Euroopan unionin virallinen lehti

               L 13/24

      KOMISSION PÄÄTÖS,
   tehty 13 päivänä joulukuuta 2007,
   Århusin yleissopimusta koskevan Euroopan parlamentin ja neuvoston asetuksen (EY) N:o 1367/2006 soveltamista koskevista yksityiskohtaisista säännöistä hallintotoimien sisäistä uudelleentarkastelua koskevien pyyntöjen osalta
   (2008/50/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1367/2006 (1) ja erityisesti sen 11 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1367/2006 säädetään Århusin yleissopimuksen soveltamisesta yhteisön toimielimiin ja elimiin.

               (2)

               Mainitun asetuksen IV osastossa säädetään hallintotoimien tai hallinnollisten laiminlyöntien sisäisestä uudelleentarkastelusta. Näiden säännösten täytäntöönpano edellyttää hakemusten sisältöä ja jättämistapoja koskevia yksityiskohtaisia sääntöjä.

               (3)

               Asetuksen (EY) N:o 1367/2006 11 artiklan 1 kohdassa vahvistetaan perusteet valtioista riippumattomien järjestöjen oikeudelle pyytää mainitun asetuksen 10 artiklan mukaista sisäistä uudelleentarkastelua yhteisön tasolla. Perusteiden avoimen ja johdonmukaisen soveltamisen edellytyksenä ovat hakemusten mukana toimitettavia todisteita, hakemuksia koskevien vastausten määräaikojen laskentaa ja yhteisön toimielinten ja elinten välistä yhteistyötä koskevat yksityiskohtaiset säännöt.

               (4)

               Jotta asetuksen (EY) N:o 1367/2006 11 artiklaa sovellettaisiin johdonmukaisesti, tätä päätöstä olisi sovellettava 28 päivästä kesäkuuta 2007,

         ON PÄÄTTÄNYT SEURAAVAA:
   I   LUKU
   1 artikla
   Sisäistä uudelleentarkastelua koskevan pyynnön sisältö
   Valtioista riippumattoman järjestön, joka jättää asetuksen (EY) N:o 1367/2006 10 artiklassa tarkoitetun, hallintotoimen tai väitetyn hallinnollisen laiminlyönnin sisäistä uudelleentarkastelua koskevan pyynnön, on

               1)

               täsmennettävä hallintotoimi tai väitetty hallinnollinen laiminlyönti, jonka uudelleentarkastelua pyydetään, sekä ympäristölainsäädännön säännökset, joiden se katsoo tulleen laiminlyödyiksi;

               2)

               esitettävä pyynnölle perusteet;

               3)

               toimitettava perusteita tukevat tiedot ja asiakirjat;

               4)

               ilmoitettava sen henkilön nimi ja yhteystiedot, jolla on valtuudet edustaa valtioista riippumatonta järjestöä kolmansiin osapuoliin nähden kyseessä olevan asian sisäistä uudelleentarkastelua koskevan pyynnön esittämiseksi;

               5)

               toimitettava todisteet oikeudestaan esittää pyyntö 3 artiklan mukaisesti.

         2 artikla
   Pyyntöjen jättäminen
   Hallintotoimen tai väitetyn hallinnollisen laiminlyönnin sisäistä uudelleentarkastelua koskeva pyyntö on lähetettävä postitse, faksilla tai sähköpostitse niille yhteisön toimielimen tai elimen henkilöille tai yksiköille, jota tai joita asia koskee.
   Kyseisten henkilöiden tai yksiköiden yhteystiedot on saatettava yleisön tiedoksi asianmukaisia keinoja käyttäen.
   II   LUKU
   3 artikla
   Perusteet valtioista riippumattoman järjestön oikeudelle pyytää sisäistä uudelleentarkastelua
   1.   Valtioista riippumaton järjestö, joka jättää asetuksen (EY) N:o 1367/2006 10 artiklassa tarkoitetun, hallintotoimen tai väitetyn hallinnollisen laiminlyönnin sisäistä uudelleentarkastelua koskevan pyynnön, on toimitettava tämän päätöksen liitteessä lueteltujen asiakirjojen muodossa todisteet siitä, että se täyttää mainitun asetuksen 11 artiklan 1 kohdassa säädetyt perusteet.
   Jos jotakin kyseisistä asiakirjoista ei voida toimittaa valtioista riippumattomasta järjestöstä riippumattomista syistä, kyseinen järjestö voi toimittaa todisteet jonkin muun vastaavan asiakirjan muodossa.
   2.   Jos liitteessä olevissa 1, 2 tai 3 kohdassa tarkoitetuista asiakirjoista ei ilmene selkeästi, että asia, josta sisäistä uudelleentarkastelua pyydetään, kuuluu valtioista riippumattoman järjestön tavoitteisiin tai toimintaan, kyseisen järjestön on toimitettava muita asiakirjoja, jotka osoittavat perusteiden täyttyvän.
   3.   Jos liitteessä olevissa 1, 2 tai 3 kohdassa tarkoitetuista asiakirjoista ei ilmene selkeästi, että valtioista riippumaton järjestö on riippumaton voittoa tavoittelematon järjestö, kyseisen järjestön on toimitettava asiaa koskeva ilmoitus, jonka on allekirjoittanut valtioista riippumattomassa järjestössä siihen valtuutettu henkilö.
   4 artikla
   Arviointi valtioista riippumattoman järjestön oikeudesta pyytää sisäistä uudelleentarkastelua
   1.   Asianomaisen yhteisön toimielimen tai elimen on todennettava, että valtioista riippumaton järjestö täyttää asetuksen (EY) N:o 1367/2006 11 artiklan 1 kohdassa säädetyt perusteet, arvioimalla tämän päätöksen 1 ja 3 artiklan mukaisesti toimitetut tiedot.
   2.   Jos asianomainen yhteisön toimielin tai elin ei voi tietojen perusteella täysin arvioida, täyttääkö valtioista riippumaton järjestö asetuksen (EY) N:o 1367/2006 11 artiklan 1 kohdassa säädetyt perusteet, sen on pyydettävä lisätietoja, jotka järjestön on toimitettava asianomaisen yhteisön toimielimen tai elimen määrittelemän kohtuullisen määräajan kuluessa. Asetuksen 10 artiklassa säädettyjen määräaikojen kuluminen keskeytetään kyseisen jakson ajaksi.
   3.   Yhteisön toimielin tai elin voi tarvittaessa pyytää lausuntoa sen maan, johon valtioista riippumaton järjestö on rekisteröitynyt tai josta se on peräisin, kansallisilta viranomaisilta varmistaakseen ja arvioidakseen järjestön toimittamat tiedot.
   5 artikla
   Hallinnollinen yhteistyö
   Yhteisön toimielinten ja elinten on tehtävä keskenään yhteistyötä sen varmistamiseksi, että tätä päätöstä sovelletaan avoimesti ja johdonmukaisesti.
   Niiden on vaihdettava tietoja siitä, mitkä valtioista riippumattomat järjestöt ovat oikeutettuja esittämään sisästä uudelleentarkastelua koskevan pyynnön.
   6 artikla
   Soveltamispäivä
   Tätä päätöstä sovelletaan 28 päivästä kesäkuuta 2007.

      Tehty Brysselissä 13 päivänä joulukuuta 2007.

            Komission puolesta

         Stavros DIMAS

            Komission jäsen

      (1)  EUVL L 264, 25.9.2006, s. 13.

      LIITE
      Luettelo 3 artiklan 1 kohdan mukaisesti toimitettavista asiakirjoista

                  1.

                  Valtioista riippumattoman järjestön perussääntö tai säännöt tai muu kansallisen käytännön mukaan vastaava asiakirja niiden maiden osalta, joiden kansallisessa lainsäädännössä ei edellytetä, että valtioista riippumattoman järjestön on vahvistettava perussääntö tai säännöt.

                  2.

                  Valtioista riippumattoman järjestön vuosittaiset toimintakertomukset kahdelta viimeksi kuluneelta vuodelta.

                  3.

                  Sellaisiin maihin sijoittautuneiden valtioista riippumattomien järjestöjen osalta, joissa kyseiset menettelyt ovat edellytyksenä sille, että valtiosta riippumaton järjestö saa oikeushenkilön aseman, kopio kirjaamisesta kansallisten viranomaisten rekisteriin (julkinen rekisteri, virallinen julkaisu tai muu vastaava asiakirja).

                  4.

                  Tarvittaessa asiakirjat, joiden mukaan yhteisön toimielin tai elin on aiemmin hyväksynyt valtioista riippumattoman järjestön oikeutetuksi esittämään sisäistä uudelleentarkastelua koskevan pyynnön.


title: 2002/264/: EFTAn valvontaviranomaisen päätös N:o 264/02/KOL, tehty  18 päivänä joulukuuta 2002 , valtiontukea koskevien menettelysääntöjen ja aineellisten sääntöjen muuttamisesta 37. kerran lisäämällä uusi luku 22: Pelastamis- ja rakenneuudistustuki sekä sulkemistuki terästeollisuudelle

text:
               25.5.2006

               FI

               Euroopan unionin virallinen lehti

               L 139/24

      EFTAN VALVONTAVIRANOMAISEN PÄÄTÖS

   N:o 264/02/KOL,
   tehty 18 päivänä joulukuuta 2002,
   valtiontukea koskevien menettelysääntöjen ja aineellisten sääntöjen muuttamisesta 37. kerran lisäämällä uusi luku 22: Pelastamis- ja rakenneuudistustuki sekä sulkemistuki terästeollisuudelle
   EFTAN VALVONTAVIRANOMAINEN, joka
   ottaa huomioon Euroopan talousalueesta tehdyn sopimuksen (1) ja erityisesti sen 61–63 artiklan,
   ottaa huomioon EFTA-valtioiden välisen, valvontaviranomaisen ja tuomioistuimen perustamista koskevan sopimuksen (2) ja erityisesti sen 24 artiklan ja sen pöytäkirjassa 3 olevan 1 artiklan,
   SEKÄ KATSOO SEURAAVAA:
   EFTAn valvontaviranomainen varmistaa valvonta- ja tuomioistuinsopimuksen 24 artiklan nojalla ETA-sopimuksen valtiontukea koskevien määräysten soveltamisen.
   Valvontaviranomaisesta ja tuomioistuimesta tehdyn sopimuksen 5 artiklan 2 kohdan b alakohdan nojalla EFTAn valvontaviranomainen antaa ilmoituksia ja suuntaviivoja asioista, joita ETA-sopimus koskee, jos kyseisessä sopimuksessa taikka valvonta- ja tuomioistuinsopimuksessa nimenomaisesti näin määrätään tai jos EFTAn valvontaviranomainen pitää sitä tarpeellisena.
   EFTAn valvontaviranomainen palauttaa mieleen 19 päivänä tammikuuta 1994 hyväksymänsä valtiontukea koskevat menettelysäännöt ja aineelliset säännöt (3)
       (4).
   Euroopan yhteisöjen komissio antoi 7 päivänä maaliskuuta 2002 tiedonannon (5), jossa määritellään periaatteet terästeollisuudelle tarkoitetun pelastamis- ja rakenneuudistustuen sekä sulkemistuen arviointia varten.
   Kyseinen tiedonanto on merkityksellinen myös Euroopan talousalueen kannalta.
   ETAn valtiontukisääntöjen yhtenäinen soveltaminen on taattava koko Euroopan talousalueella.
   ETA-sopimuksen liitteen XV lopussa olevaan lukuun ”Yleistä” kuuluvan II kohdan mukaan EFTAn valvontaviranomaisen on tasapuolisten kilpailuedellytysten säilyttämiseksi annettava Euroopan yhteisöjen komissiota kuultuaan oikeudelliset säädökset, jotka vastaavat komission antamia säädöksiä.
   EFTAn valvontaviranomainen on kuullut Euroopan yhteisöjen komissiota.
   EFTAn valvontaviranomainen on kuullut EFTA-valtioita asiasta 19 päivänä lokakuuta 2001 pidetyssä monenvälisessä kokouksessa,
   ON PÄÄTTÄNYT SEURAAVAA:

               1.

               Valtiontuen suuntaviivoja muutetaan lisäämällä niihin uusi luku 22 ”Pelastamis- ja rakenneuudistustuki sekä sulkemistuki terästeollisuudelle”, jonka teksti on tämän päätöksen liitteenä I.

               2.

               Päätös annetaan tiedoksi EFTA-valtioille lähettämällä niille kirjeitse jäljennös tästä päätöksestä ja sen liitteestä I. Kyseisiä valtioita pyydetään ilmaisemaan ehdotettujen aiheellisten toimenpiteiden hyväksyntä liitteen I mukaisesti 20 työpäivän kuluessa (ks. myös liitteessä I oleva 22.4 kohta).

               3.

               Päätös annetaan tiedoksi Euroopan yhteisöjen komissiolle ETA-sopimuksen pöytäkirjassa 27 olevan d kohdan mukaisesti lähettämällä sille jäljennös tästä päätöksestä ja sen liitteestä I.

               4.

               Tämä päätös ja sen liite I julkaistaan Euroopan unionin virallisen lehden ETA-osastossa ja ETA-täydennysosassa, kun EFTA-valtiot ovat ilmaisseet hyväksyvänsä ehdotetut aiheelliset toimenpiteet.

               5.

               Tämä päätös on todistusvoimainen englannin kielellä.

      Tehty Brysselissä 18 päivänä joulukuuta 2002.

            EFTAn valvontaviranomaisen puolesta

         Einar M. BULL

            Puheenjohtaja

         Hannes HAFSTEIN

            Kollegion jäsen

      (1)  Jäljempänä ”ETA-sopimus”.

      (2)  Jäljempänä ”valvonta- ja tuomioistuinsopimus”.

      (3)  Jäljempänä ”valtiontuen suuntaviivat”.

      (4)  Julkaistu alun perin
         Euroopan yhteisöjen virallisen lehden L 231, 3.9.1994, ETA- täydennysosassa nro 32.

      (5)  EYVL C 70, 19.3.2002, s. 8.

      LIITE

         ”22.   PELASTAMIS- JA RAKENNEUUDISTUSTUKI SEKÄ SULKEMISTUKI TERÄSTEOLLISUUDELLE
         22.1.   PELASTAMIS- JA RAKENNEUUDISTUSTUKI VAIKEUKSISSA OLEVILLE YRITYKSILLE
         Pelastamis- ja rakenneuudistustuki vaikeuksissa oleville yrityksille sellaisella terästeollisuuden alalla, joka on määritelty alueellisesta tuesta suurille investointihankkeille annettujen monialaisten puitteiden liitteessä B, ei sovellu yhteismarkkinoille.
         22.2.   SULKEMISTUKI

                     (1)

                     Yhteismarkkinoille soveltuvana voidaan pitää tukea tietyn taloudellisen toiminnan edistämiseen. Seuraavat tuet monialaisten puitteiden liitteessä B määritellyllä terästeollisuuden alalla toimiville yrityksille voidaan katsoa yhteismarkkinoille soveltuviksi:

                     (2)

                     Tuki, jolla katetaan teräsalan yritysten irtisanotuille tai varhaiseläkkeelle jääville työntekijöilleen maksamat korvaukset, jos

                                 —

                                 maksut ovat seurausta terästehtaiden sulkemisesta osittain tai kokonaan, eikä sulkemisen perusteella ole aikaisemmin hyväksytty tukea,

                                 —

                                 maksut eivät ylitä EFTA-valtioissa voimassa olevia sääntöjä sovellettaessa tavanomaisesti maksettavia määriä
                                 ja

                                 —

                                 tuen määrä on enintään 50 prosenttia kyseisistä maksuista.

                     (3)

                     Tuki terästuotteiden tuotannon pysyvästi lopettaville teräsalan yrityksille, jos

                                 —

                                 yrityksistä on tullut oikeushenkilöitä ennen 1. tammikuuta 2002,

                                 —

                                 ne ovat tuottaneet säännöllisesti terästuotteita kyseessä olevan tuen ilmoituspäivämäärään asti,

                                 —

                                 ne eivät ole muuttaneet tuotantonsa ja tuotantolaitostensa rakennetta 1. tammikuuta 2002 jälkeen,

                                 —

                                 ne sulkevat ja hävittävät terästuotteiden valmistukseen tarkoitetut laitoksensa kuuden kuukauden kuluessa tuotannon lakkauttamisesta tai siitä, kun valvontaviranomainen on hyväksynyt tuen, jos se tapahtuu myöhemmin,

                                 —

                                 tuotantolaitosten sulkemista ei ole jo otettu huomioon tukia hyväksyttäessä
                                 ja

                                 —

                                 tuen määrä ei ylitä suljettavien laitosten kirjanpidollista jäännösarvoa (lukuun ottamatta kansallisen inflaatiotason ylittävää osuutta uudelleenarvostuksesta, joka on tehty 1. tammikuuta 2002 jälkeen).

                     (4)

                     Tukea, jota myönnetään 22.2 kohdan 3 alakohdassa esitetyt ehdot täyttävälle teräsalan yritykselle, joka on välittömästi tai välillisesti toisen teräsalan yrityksen määräysvallassa tai joka käyttää itse välitöntä tai välillistä määräysvaltaa toisessa teräsalan yrityksessä, voidaan pitää yhteismarkkinoille soveltuvana, jos

                                 —

                                 suljettava yritys on ollut oikeudellisesti ja tosiasiallisesti yhtymän organisaatiossa erillinen yksikkö vähintään kuusi kuukautta ennen tuen maksamista,

                                 —

                                 valvontaviranomaisen hyväksymä riippumaton tilintarkastaja on vahvistanut, että suljettavan yrityksen kirjanpito antaa totuudenmukaisen ja tarkan kuvan kyseisen yrityksen varoista ja veloista
                                 ja

                                 —

                                 kyseessä on todellinen ja todistettavissa oleva tuotantokapasiteetin vähentäminen, josta on huomattavaa pitkäaikaista hyötyä koko alalle, kun tuotantolaitoksen valmistamien terästuotteiden tuotantokapasiteetti vähenee niiden viiden vuoden aikana, jotka seuraavat tuettua sulkemista tai tämän kohdan perusteella hyväksytyn tuen viimeistä maksupäivää, jos se on myöhäisempi. EFTA-valtioita kehotetaan käyttämään monialaisten puitteiden liitteenä (liite E) olevaa ilmoituslomaketta ilmoittaessaan tukiehdotuksista näiden puitteiden nojalla.

               22.3.   ILMOITUSVELVOLLISUUS
         Kaikista suunnitelmista myöntää tukea vaikeuksissa olevien teräsalan yritysten pelastamiseen ja rakenneuudistukseen sekä sulkemistukea kyseiselle alalle on ilmoitettava erikseen.
         22.4.   AIHEELLISET TOIMENPITEET

                     (1)

                     Valvontaviranomainen ehdottaa valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan 1 kohdan mukaisena aiheellisena toimenpiteenä, että vaikeuksissa oleville yrityksille, jotka täyttävät vaikeuksissa olevien yritysten pelastamiseksi ja rakenneuudistukseksi tarkoitettua valtiontukea koskevissa valvontaviranomaisen suuntaviivoissa annetun määritelmän (luku 16), myönnettävää pelastamis- ja rakenneuudistustukea koskevien voimassa olevien tukiohjelmien soveltamisalan ulkopuolelle jätetään 1. tammikuuta 2003 alkaen tuki yrityksille, jotka kuuluvat terästeollisuuden alalle, sellaisena kuin se määritellään monialaisten puitteiden liitteessä B.

                     (2)

                     EFTA-valtioita pyydetään ilmoittamaan erikseen suostumuksensa ehdotettuihin aiheellisiin toimenpiteisiin 20 työpäivän kuluessa kirjeen vastaanottamispäivästä. Jos EFTA-valtio ei vastaa kirjeeseen, valvontaviranomainen olettaa, että kyseinen valtio ei ole samaa mieltä ehdotetuista toimenpiteistä.

               22.5.   PUITTEIDEN SOVELTAMINEN
         Näitä puitteita sovelletaan 1. tammikuuta 2003 alkaen 31. joulukuuta 2009 saakka.
         22.6.   TERÄSTEOLLISUUDELLE MYÖNNETTY ILMOITTAMATON TUKI
         Valvontaviranomainen tutkii terästeollisuudelle ilman sen hyväksyntää myönnetyn tuen soveltuvuuden yhteismarkkinoille niiden kriteereiden perusteella, jotka olivat voimassa tuen myöntämisajankohtana.”


Avis juridique important

|

31995D0263

95/263/EY, Euratom, EHTY: Komission päätös, tehty 28 päivänä kesäkuuta 1995, Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä huhtikuuta 1993 sovellettavista korjauskertoimista

Virallinen lehti nro L 163 , 14/07/1995 s. 0036 - 0037

KOMISSION PÄÄTÖS,tehty 28 päivänä kesäkuuta 1995,Euroopan unionin ulkopuolisiin maihin osoitettujen Euroopan yhteisöjen virkamiesten palkkoihin 1 päivästä huhtikuuta 1993 sovellettavista korjauskertoimista (95/263/EY, Euratom, EHTY) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon Euroopan yhteisöjen virkamiesten henkilöstösäännöt, jotka on vahvistettu asetuksella (ETY, Euratom, EHTY) N:o 259/68 (1) ja muutettu viimeksi asetuksella (EY, Euratom, EHTY) N:o 3161/94 (2), ja erityisesti sen liitteessä X olevan 13 artiklan toisen kohdan,sekä katsoo, ettäEuroopan unionin neuvoston asetuksella (EY, Euratom, EHTY) N:o 2403/94 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 1993 Euroopan unionin ulkopuolisiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet,viime kuukausien aikana Euroopan yhteisöjen komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti, jaolisi mukautettava 1 päivästä huhtikuuta 1993 tiettyjä kyseisistä korjauskertoimista, koska, ottaen huomioon Euroopan yhteisöjen komission käytössään olevat tilastotiedot, elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,ON PÄÄTTÄNYT SEURAAVAA:Ainoa artikla Euroopan unionin ulkopuolisiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet mukautetaan 1 päivästä huhtikuuta 1993 alkaen liitteen mukaisesti.Palkkojen laskemisessa käytettävät valuuttakurssit ovat Euroopan unionin talousarvion toteuttamiseen tämän asetuksen soveltamispäivää edeltävänä kuuna käytetyt valuuttakurssit, eli maaliskuun 1993 valuuttakurssit.Tehty Brysselissä 28 päivänä kesäkuuta 1995.Komission puolestaHans VAN DEN BROEKKomission jäsen(1) EYVL N:o L 56, 4.3.1968, s. 1(2) EYVL N:o L 335, 23.12.1994, s. 1(3) EYVL N:o L 257, 5.10.1994, s. 1(4) EYVL N:o L 228, 9.9.1993, s. 39-48LIITE >TAULUKON PAIKKA>


title: 2007/548/EY: Neuvoston päätös, tehty 5 päivänä kesäkuuta 2007 , Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta

text:
               3.8.2007

               FI

               Euroopan unionin virallinen lehti

               L 202/30

         NEUVOSTON PÄÄTÖS,
   tehty 5 päivänä kesäkuuta 2007,
   Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan allekirjoittamisesta ja väliaikaisesta soveltamisesta
   (2007/548/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen, 55 artiklan, 57 artiklan 2 kohdan, 71 artiklan, 80 artiklan 2 kohdan sekä 93, 94, 133 ja 181 a artiklan yhdessä sen 300 artiklan 2 kohdan ensimmäisen alakohdan toisen virkkeen kanssa,
   ottaa huomioon Bulgarian tasavallan ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 6 artiklan 2 kohdan,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti komission 23 päivänä lokakuuta 2006 neuvottelemaan yhteisön ja sen jäsenvaltioiden puolesta Georgian kanssa Euroopan yhteisöjen ja niiden jäsenvaltioiden sekä Georgian tasavallan väliseen kumppanuus- ja yhteistyösopimukseen liitettävän Bulgarian tasavallan ja Romanian Euroopan unioniin liittymisen huomioon ottamiseksi liitettävän pöytäkirjan.

               (2)

               Pöytäkirja olisi allekirjoitettava Euroopan yhteisön ja sen jäsenvaltioiden puolesta sillä edellytyksellä, että se tehdään lopullisesti myöhemmin.

               (3)

               Siihen asti, kun pöytäkirjan virallisen tekemisen edellyttämät menettelyt on saatu päätökseen, sitä olisi sovellettava väliaikaisesti 1 päivästä tammikuuta 2007,

         ON PÄÄTTÄNYT SEURAAVAA:
   1 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa Euroopan yhteisön ja sen jäsenvaltioiden puolesta Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimukseen Bulgarian tasavallan ja Romanian Euroopan unioniin liittymisen huomioon ottamiseksi liitettävä pöytäkirja sillä varauksella, että pöytäkirja tehdään lopullisesti myöhemmin.
   Sopimuksen teksti on liitetty tähän päätökseen (1).
   2 artikla
   Pöytäkirjaa sovelletaan sen voimaan tuloon saakka väliaikaisesti 1 päivästä tammikuuta 2007.

      Tehty Luxemburgissa 5 päivänä kesäkuuta 2007.

            Neuvoston puolesta

            Puheenjohtaja

         P. STEINBRÜCK

      (1)  Katso tämän virallisen lehden sivu 31.
    ---documentbreak---

               3.8.2007

               FI

               Euroopan unionin virallinen lehti

               L 202/31

         Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimuksen
   PÖYTÄKIRJA
   Bulgarian tasavallan ja Romanian Euroopan unioniin liittymisen huomioon ottamiseksi
   BELGIAN KUNINGASKUNTA,
   BULGARIAN TASAVALTA,
   TŠEKIN TASAVALTA,
   TANSKAN KUNINGASKUNTA,
   SAKSAN LIITTOTASAVALTA,
   VIRON TASAVALTA,
   HELLEENIEN TASAVALTA,
   ESPANJAN KUNINGASKUNTA,
   RANSKAN TASAVALTA,
   IRLANTI,
   ITALIAN TASAVALTA,
   KYPROKSEN TASAVALTA,
   LATVIAN TASAVALTA,
   LIETTUAN TASAVALTA,
   LUXEMBURGIN SUURHERTTUAKUNTA,
   UNKARIN TASAVALTA,
   MALTAN TASAVALTA,
   ALANKOMAIDEN KUNINGASKUNTA,
   ITÄVALLAN TASAVALTA,
   PUOLAN TASAVALTA,
   PORTUGALIN TASAVALTA,
   ROMANIA,
   SLOVENIAN TASAVALTA,
   SLOVAKIAN TASAVALTA,
   SUOMEN TASAVALTA,
   RUOTSIN KUNINGASKUNTA,
   ISON-BRITANNIAN JA POHJOIS-IRLANNIN YHDISTYNYT KUNINGASKUNTA,
   jäljempänä ’jäsenvaltiot’, joita edustaa Euroopan unionin neuvosto, ja
   EUROOPAN YHTEISÖ JA EUROOPAN ATOMIENERGIAYHTEISÖ,
   jäljempänä ’yhteisöt’, joita edustavat Euroopan unionin neuvosto ja Euroopan komissio,
   sekä
   GEORGIA,
   toisaalta
   tässä pöytäkirjassa jäljempänä ’osapuolet’, jotka
   OTTAVAT HUOMIOON Belgian kuningaskunnan, Tšekin tasavallan, Tanskan kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Unkarin tasavallan, Maltan tasavallan, Alankomaiden kuningaskunnan, Itävallan tasavallan, Puolan tasavallan, Portugalin tasavallan, Slovenian tasavallan, Slovakian tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan (Euroopan unionin jäsenvaltiot) ja Bulgarian tasavallan ja Romanian välillä Bulgarian tasavallan ja Romanian liittymisestä Euroopan unioniin tehdyn, Luxemburgissa 25 päivänä huhtikuuta 2005 allekirjoitetun ja 1 päivästä tammikuuta 2007 sovelletun sopimuksen määräykset,
   KATSOVAT, että kahden uuden jäsenvaltion liityttyä Euroopan unioniin Georgian ja Euroopan unionin väliset suhteet ovat uudessa tilanteessa, mikä merkitsee Georgian ja Euroopan unionin väliselle yhteistyölle sekä uusia mahdollisuuksia että haasteita,
   OTTAVAT HUOMIOON osapuolten halun varmistaa kumppanuus- ja yhteistyösopimuksen tavoitteiden ja periaatteiden saavuttamisen ja niiden mukaisesti toimimisen,
   OVAT SOPINEET SEURAAVAA:
   1 artikla
   Bulgarian tasavalta ja Romania ovat 22 päivänä huhtikuuta 1996 Luxemburgissa allekirjoitetun ja 1 päivänä heinäkuuta 1999 voimaan tulleen Euroopan yhteisöjen ja niiden jäsenvaltioiden sekä Georgian välisen kumppanuuden perustamisesta tehdyn kumppanuus- ja yhteistyösopimuksen, jäljempänä ’sopimus’, sopimuspuolia, ja kumpikin niistä hyväksyy ja ottaa muiden yhteisön jäsenvaltioiden tavoin huomioon sopimuksen sekä sopimuksen kanssa samanaikaisesti allekirjoitettuun päätösasiakirjaan liitettyjen yhteisten julistusten, kirjeenvaihdon ja Georgian julistuksen tekstit sekä sopimukseen 30 päivänä huhtikuuta 2004 tehdyn sopimuksen pöytäkirjan, joka tuli voimaan 1 päivänä maaliskuuta 2005.
   2 artikla
   Tämä pöytäkirja on erottamaton osa sopimusta.
   3 artikla
   1.   Yhteisöt, Euroopan unionin neuvosto jäsenvaltioiden puolesta ja Georgia hyväksyvät tämän pöytäkirjan omien menettelyjensä mukaisesti.
   2.   Osapuolet ilmoittavat toisilleen edellisessä kohdassa tarkoitettujen menettelyjen saattamisesta päätökseen. Hyväksymisasiakirjat talletetaan Euroopan unionin neuvoston pääsihteeristöön.
   4 artikla
   1.   Tämä pöytäkirja tulee voimaan viimeisen hyväksymisasiakirjan talletuspäivää seuraavan kuukauden ensimmäisenä päivänä.
   2.   Pöytäkirjaa sovelletaan sen voimaantuloon saakka väliaikaisesti 1 päivästä tammikuuta 2007.
   5 artikla
   1.   Sopimuksen, päätösasiakirjan ja kaikkien sen liitteenä olevien asiakirjojen sekä sopimukseen 30 päivänä huhtikuuta 2004 tehdyn pöytäkirjan tekstit on laadittu bulgarian ja romanian kielellä.
   2.   Ne ovat tämän pöytäkirjan liitteinä, ja ne ovat yhtä todistusvoimaisia kuin sopimuksen, päätösasiakirjan ja sen liitteenä olevien asiakirjojen sekä sopimukseen 30 päivänä huhtikuuta 2004 tehdyn pöytäkirjan muilla kielillä laaditut tekstit.
   6 artikla
   Tämä pöytäkirja laaditaan kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja georgian kielellä, ja jokainen teksti on yhtä todistusvoimainen.

      Съставено в Брюксел на двадесет и седми юни две хиляди и седма година.
      Hecho en Bruselas, el veintisiete de junio de dos mil siete.
      V Bruselu dne dvacátého sedmého června dva tisíce sedm.
      Udfærdiget i Bruxelles, den syvogtyvende juni to tusind og syv.
      Geschehen zu Brüssel am siebenundzwanzigsten Juni zweitausendsieben.
      Kahe tuhande seitsmenda aasta juunikuu kahekümne seitsmendal päeval Brüsselis
      Έγινε στις Βρυξέλλες, στις είκοσι επτά Iουνίου δύο χιλιάδες επτά.
      Done at Brussels on the twenty-seventh day of June in the year two thousand and seven.
      Fait à Bruxelles, le vingt-sept juin deux mille sept.
      Fatto a Bruxelles, addì ventisette giugno duemilasette.
      Briselē, divi tūkstoši septītā gada divdesmit septītajā jūnijā
      Priimta du tūkstančiai septintųjų metų birželio dvidešimt septintą dieną Briuselyje.
      Kelt Brüsszelben, a kettőezer-hetedik év június havának huszonhetedik napján.
      Magħmul fi Brussell, is-sebgħa u għoxrin ta' Lulju, elfejn u sebgħa
      Gedaan te Brussel, de zevenentwintigste juni tweeduizend zeven.
      Sporządzono w Brukseli dnia dwudziestego siódmego czerwca roku dwa tysiące siódmego.
      Feito em Bruxelas, em vinte e sete de Junho de dois mil e sete.
      Încheiat la Bruxelles la douăzeci și șapte iunie, anul două mii șapte.
      V Bruseli dvadsiateho siedmeho júna dvetisícsedem
      V Bruslju, sedemindvajsetega junija leta dva tisoč sedem.
      Tehty Brysselissä kahdentenakymmenentenäseitsemäntenä päivänä kesäkuuta vuonna kaksituhattaseitsemän.
      Som skedde i Bryssel den tjugosjunde juni tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa Ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Грузия
         Por Georgia
         Za Gruzii
         for Georgien
         Für Georgien
         Gruusia nimel
         Για τη Γεωργία
         For Georgia
         Pour la Géorgie
         Per la Georgia
         Gruzijas vārdā
         Gruzijos vardu
         Grúzia részéről
         Għall-Ġeorġa
         Voor Georgië
         W imieniu Gruzji
         Pela Geórgia
         Pentru Georgia
         Za Gruzínsko
         Za Gruzijo
         Georgian puolesta
         På Georgiens vägnar


Avis juridique important

|

32000D0023

2000/23/EY: Neuvoston päätös, tehty 6 päivänä joulukuuta 1999, neuvoston lainsäädäntötoimia koskevien tietojen ja neuvoston julkisen asiakirjahakemiston parantamisesta

Virallinen lehti nro L 009 , 13/01/2000 s. 0022 - 0023

NEUVOSTON PÄÄTÖS,tehty 6 päivänä joulukuuta 1999,neuvoston lainsäädäntötoimia koskevien tietojen ja neuvoston julkisen asiakirjahakemiston parantamisesta(2000/23/EY)EUROOPAN UNIONIN NEUVOSTO, jokaottaa huomioon työjärjestyksensä ja erityisesti sen 8 artiklan,sekä katsoo seuraavaa:1) Demokratia ja vastuunkantaminen Euroopan unionissa edellyttävät avoimuutta, ja sitä osaltaan edistää tietojen antaminen yleisölle.2) Rajoittamatta yleisön oikeudesta tutustua neuvoston asiakirjoihin 20 päivänä joulukuuta 1993 tehdyn neuvoston päätöksen 93/731/EY(1) soveltamista ja Euroopan yhteisön perustamissopimuksen 255 artiklan nojalla annettavien, asiakirjoihin tutustumisoikeutta koskevien yleisten periaatteiden ja rajoitusten soveltamista:- neuvoston lainsäädäntötoimia koskevia tietoja olisi edelleen pyrittävä parantamaan neuvoston työjärjestyksen 6 artiklan mukaisesti,- olisi ryhdyttävä toimenpiteisiin neuvoston julkisen asiakirjahakemiston toimivuuden edelleen kehittämiseksi; hakemistoon on ollut pääsy Internetin kautta (http://ue.eu.int) 1 päivästä tammikuuta 1999,- asiakirjojen saatavuutta koskevia neuvoston sisäisiä menettelyjä olisi edelleen rationalisoitava käyttämällä tietotekniikkaa ja välttämällä liiallista byrokratiaa,ON PÄÄTTÄNYT SEURAAVAA:1 artiklaNeuvoston pääsihteeristö asettaa yleisön saataville luettelon neuvoston ja sen valmistelevien elinten istuntojen esityslistaehdotusten kohdista, jotka koskevat neuvoston työjärjestyksen 6 artiklan mukaista neuvoston toimintaa lainsäätäjänä.Luettelossa mainitaan kyseisten kohtien yhteydessä käsiteltävät asiakirjat. Luettelo on saatavilla ennen kutakin kokousta, ja muutoksia tehtäessä tiedot ajantasaistetaan.2 artiklaNeuvoston julkiseen hakemistoon sisällytetään myös viittauksia luokiteltujen asiakirjojen numeroon ja niiden asiasisältöön. Asiasisältöön ei viitata, jos tiedon ilmaisemista voi aiheutua haittaa:- julkisen edun turvaamiselle (yleinen turvallisuus, kansainväliset suhteet, vakaa rahan arvo, asian käsittely tuomioistuimessa, tarkastus tai tutkinta),- yksityisyyden suojalle,- liikesalaisuuden turvaamiselle,- yhteisön taloudellisten etujen turvaamiselle,- asiakirjan luottamuksellisuudelle, joka perustuu tiedon antaneen luonnollisen henkilön tai oikeushenkilön pyyntöön tai tiedon antaneen jäsenvaltion lainsäädäntöön.3 artiklaHeti kun tarvittavat tekniset valmistelut on tehty ja viimeistään 1 päivään heinäkuuta 2000 mennessä hakemistossa osoitetaan, mitkä asiakirjat on jo aikaisemmin julkistettu ja niiden sisältö asetetaan saataville Internetin välityksellä.4 artiklaTämä päätös julkaistaan virallisessa lehdessä.Päätöstä noudatetaan 1 päivästä tammikuuta 2000.Tehty Brysselissä 6 päivänä joulukuuta 1999.Neuvoston puolestaPuheenjohtajaT. HALONEN(1) EYVL L 340, 31.12.1993, s. 43, päätos sellaisena kuin se on muutettuna päätöksellä 96/705/EY, EHTY, Euratom (EYVL L 325, 14.12.1996, s. 19).


title: 2011/248/EU: Neuvoston päätös, annettu 12 päivänä huhtikuuta 2011 , Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden, kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehtävän sopimuksen allekirjoittamisesta Euroopan unionin puolesta

text:
               20.4.2011

               FI

               Euroopan unionin virallinen lehti

               L 104/2

         NEUVOSTON PÄÄTÖS,
   annettu 12 päivänä huhtikuuta 2011,
   Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden, kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehtävän sopimuksen allekirjoittamisesta Euroopan unionin puolesta
   (2011/248/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 14 päivänä marraskuuta 2005 komission käymään neuvotteluja tiettyjen Välimeren maiden kanssa, jotta maataloustuotteiden, jalostettujen maataloustuotteiden, kalojen ja kalastustuotteiden kauppaa voitaisiin edelleen vapauttaa. Neuvottelut saatiin onnistuneesti päätökseen parafoimalla Euroopan unionin sekä Länsirannan ja Gazan alueen palestiinalaishallinnon välisen maataloustuotteiden, jalostettujen maataloustuotteiden, kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehtävä sopimus.

               (2)

               Sopimus olisi allekirjoitettava unionin puolesta sillä varauksella, että sopimus lopullisesti tehdään myöhemmin,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin sekä Länsirannan ja Gazan alueen palestiinalaishallinnon välinen sopimus maataloustuotteiden, jalostettujen maataloustuotteiden sekä kalojen ja kalastustuotteiden kaupan edelleen vapauttamisesta ja Euroopan yhteisön sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisestä assosioinnista tehdyn väliaikaisen Euro–Välimeri-assosiaatiosopimuksen muuttamisesta kirjeenvaihtona tehtävän sopimuksen, jäljempänä ’sopimus’, allekirjoittaminen unionin puolesta sillä varauksella, että mainittu sopimus (1) tehdään.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 12 päivänä huhtikuuta 2011.

            Neuvoston puolesta

            Puheenjohtaja

         C. ASHTON

      (1)  Sopimuksen teksti julkaistaan yhdessä sen tekemistä koskevan päätöksen kanssa.